L 52/16
BG
Официален вестник на Европейския съюз
20.2.2023 г.
ПРИЛОЖЕНИЕ III
Информация, която трябва да бъде включена в официалния план за ваксинация ЧАСТ 1
1.
Отглеждани животни а) описанието и резултатите от оценката, извършена в съответствие с приложение II, включително епидемичната обстановка и съответната информация, използвана като основание за оценката; б) основните и конкретните цели с избраната стратегия за ваксинация и официален план за ваксинация; в) подробното географско описание на зоната за ваксинация, в която трябва да се извърши ваксинация, и местопо­ ложението на животновъдните обекти, в които се отглеждат животните, които трябва да бъдат ваксинирани, когато информацията е налична и приложима, включително карти; г) когато е от значение — подробното географско описание на зоната, обграждаща зоната за ваксинация, и местопо­ ложението на животновъдните обекти, в които се отглеждат животни от видовете от списъка, когато инфор­ мацията е налична, включително карти; д) броят на животновъдните обекти, в които се отглеждат животни от видовете от списъка, разположени в зоната за ваксинация, и броят на животновъдните обекти, в които трябва да бъде извършена ваксинация, ако се различават; е) приблизителният брой на отглежданите животни от видовете от списъка, които ще бъдат ваксинирани, техните категории и когато е от значение — възрастта им; ж) предвидената крайна употреба на ваксинираните животни и продуктите; з) категориите животни, освободени от ваксинация, и обосновка за това; и) правилата за поставяне на ваксината и системата за следене на поставянето на ваксината; й) предвидената продължителност на ваксинацията — от началото на ваксинацията до приключване на надзора, провеждан след ваксинацията; к) обобщението на характеристиките на ваксината, включително наименованието на продукта(ите) и наименованието на производителя(ите), както и начините на поставяне; л) уточнение дали ваксината се използва в съответствие с член 110, параграф 2 от Регламент (ЕС) 2019/6; м) подробна информация относно засиления клиничен и лабораторен надзор, посочен в член 9, параграф 1, буква в) и член 10, параграф 2, буква б); н) хигиенните правила и правилата за биологична сигурност, които трябва да се прилагат; о) системата за водене на документация относно ваксинацията; п) освен предвидените в настоящия регламент мерки — ограниченията за движение на ваксинирани животни и на продукти от тях и други мерки за ограничаване на риска с цел контрол на потенциалното разпространение на болестта, които трябва да бъдат въведени, и тяхната продължителност ; р) провеждане на комуникационна кампания за информиране на операторите и обществеността относно ваксина­ цията, включително безопасността за консумация от човека на продукти от животински произход от ваксинирани животни от видовете от списъка; с) други въпроси, които компетентният орган счита за подходящи за случая.